EkBass/fiwiki-20250220-pages-articles huggingface dataset:
Amel Mekić

Amel Mekić (s. 21. syyskuuta 1981) on bosniahertsegovinalainen judoka. Mekić sai pronssia alle 20-vuotiaiden EM-kilpailujen 90 kg:n painoluokassa Nikosiassa 2000. Münchenin MM-kilpailuissa 2001 hän sijoittui samassa sarjassa viidenneksi. Opiskelijoiden MM-kilpailuissa Novi Sadissa 2002 hän oli avoimessa luokassa kolmas. Vuonna 2003 hän voitti alle 100 kg:n sarjassa Balkanin-mestaruuden ja oli kolmas universiadeissa sekä sijoittui avoimessa luokassa viidenneksi Osakan MM-kilpailuissa. Mekić sijoittui 2005 alle 100-kiloisissa seitsemänneksi Rotterdamin EM-kilpailuissa ja kolmanneksi Almerian Välimeren kilpailuissa. Rio de Janeiron MM-kilpailuissa 2007 hän oli samassa painoluokassa viides, Pekingin olympialaisissa 2008 yhdeksäs ja Pescaran Välimeren kilpailuissa 2009 kolmas. Hän voitti alle 100-kiloisten Euroopan-mestaruuden Istanbulissa 2011 kukistettuaan loppuottelussa georgialaisen Levan Žoržolianin. Hän voitti Balkanin-mestaruuden Trebinjessa 2012 ja sai hopeaa Mersinin Välimeren kilpailuissa 2013. Mekić voitti maailmancupissa 100 kg:n painoluokan Bukarestissa 2005 ja Purto La Cruzissa 2011. Hän on sijoittunut maailmancup/GP/Grand Slam-kilpailuissa lisäksi kaksi kertaa toiseksi ja viisi kertaa kolmanneksi. Hän on voittanut 19 Bosnia ja Hertsegovinan mestaruutta. == Lähteet == Luokka:Bosniahertsegovinalaiset judokat Luokka:Vuonna 1981 syntyneet Luokka:Elävät henkilöt
Eisenberg

Eisenberg on paikannimi ja sukunimi. ;Eisenberg-nimisiä kaupunkeja * Eisenberg (Pfalz) * Eisenberg (Thüringen) ;Eisenberg-nimisiä henkilöitä * Hallie Kate Eisenberg (s. 1992), yhdysvaltalainen näyttelijä * Jesse Eisenberg (s. 1983), yhdysvaltalainen näyttelijä * Ned Eisenberg (1957–2022), yhdysvaltalainen näyttelijä * Susan Eisenberg (s. 1964), yhdysvaltalainen ääninäyttelijä Luokka:Luettelot henkilöistä sukunimen mukaan
Näyttöön perustuva lääketiede

Näyttöön perustuva lääketiede (engl. evidence-based medicine, EBM) on ajankohtaisen, parhaan näytön tunnollista, selkeää ja harkittua käyttöä yksittäisten potilaiden hoitopäätöksien tekoon. Näyttöön perustuvan lääketieteen käytäntö tarkoittaa kliinisen asiantuntemuksen ja parhaan käytettävissä olevan, systemaattisen tutkimuksen tuottaman näytön yhdistämistä. Suomalaisen Lääkäriseuran Duodecimin Käypä hoito -suositukset noudattavat näyttöön perustuvaa lääketiedettä. == Katso myös == * Koululääketiede == Lähteet == == Aiheesta muualla == * Käypä hoito -sanastoa Luokka:Lääketiede
Sähkörauskukalat

Sähkörauskukalat (Torpediniformes) on rustokaloihin kuuluva lahko. Lahkon lajit ovat tunnettuja niiden sähköelimistä, joita ne käyttävät saaliin tainnuttamiseen ja puolustautumiseen. ==Taksonomia== Varhaisimmat sähkörauskukaloihin kuuluvat fossiilit on ajoitettu eoseenikaudelle. Nykyään lahkon kuuluvien lajien määrä vaihtelee lähteittäin 59-69 välillä. Lahko voidaan jakaa kahteen yläheimoon Narcinoidea ja Torpedininoidea. Sähkörauskukalojen heimojako on muuttunut 1900-luvun aikana. Aikaisemmin kaikki lajit luettiin kuuluvaksi sähkörauskujen heimoon (Torpedinidae). Nykyään heimoja katsotaan olevan useimmiten kaksi, sähkörauskut ja pyörösähkörauskut (Narcinidae). Toisinaan omiksi heimoikseen katsotaan myös töppörauskut (Hypnidae) ja torkkurauskut (Narkidae). ==Tyypillisiä piirteitä== Sähkörauskukalojen ruumis on muodoltaan pyöreä ja paksuhko. Leveissä rintaevissä niillä on sähköelimiä, jotka voivat aiheuttaa 8-220 voltin sähköiskun. Näitä elimiä lajit käyttävät saaliinsa tainnuttamiseen ja puolustautumiseen. Silmät ovat lahkon lajeilla pienet ja eräät niistä ovat sokeita. Lajista riippuen selkäeviä ei ole tai niitä on kaksi, pyrstöevä on hyvin kehittynyt. Kaikki lahkoon kuuluvat lajit lisääntyvät ovovivipaarisesti eli poikaset kehittyvät emonsa kohdussa ja naaras synnyttää eläviä poikasia. ==Levinneisyys== Sähkörauskukalat ovat trooppisissa ja lauhkeissa merissä eläviä kaloja. Niitä tavataan Atlantista Välimeri mukaan lukien, Tyynestämerestä ja Intian valtamerestä. ==Lähteet== Luokka:Rauskut Luokka:Seulonnan keskeiset artikkelit
Alt-koodi

Alt-koodit ovat Windows-ohjelmistoissa kirjoittamiseen käytettäviä numeroyhdistelmiä, joilla saadaan kirjoitettua erikoismerkkejä joita näppäimistössä ei ole. Niihin kuuluvat maasta riippuen mm. koodisivu 850, Windows-1252, sekä Unicode. Alt-koodit voidaan tehdä vain näppimistön oikealla puolella olevista numeronäppäimistä, tai käyttämällä -näppäintä, -näppäintä ja jotain merkkejä, kuten ja . Esimerkiksi kirjaimen Ž kirjoittaminen tapahtuu näppäinyhdistelmällä: \+ Luokka:Typografia Luokka:Näppäimistöt de:Alt (Taste)#Alt-Code
Liège–Bastogne–Liège 2011

Liège–Bastogne–Liège 2011 oli järjestyksessään 97. maantiepyöräilyn Liège–Bastogne–Liège-kilpailu. Se käytiin 257,5 kilometrin reitillä Liègestä Bastognen kautta Ans'iin 24. huhtikuuta 2011. Philippe Gilbert voitti kilpailun kukistettuaan loppukirissä Fränk ja Andy Schleckin. He olivat lähteneet irtiottoon Greg Van Avermaetin kanssa Côte de Roche aux Faucons'n nousussa 20 kilometriä ennen maalia, ja Van Avermaet oli pudonnut kolmikon kyydistä Côte de Saint-Nicholas'n nousussa viisi kilometriä ennen maalia. Gilbert voitti viikon sisällä kaikki Ardennien klassikot: Amstel Gold Racen, La Flèche Wallonnen ja Liège–Bastogne–Liègen. Samaan oli aiemmin pystynyt vain Davide Rebellin 2004. == Tulokset == Ajaja Maa Joukkue Aika 1 Philippe Gilbert Omega Pharma-Lotto 6.13.18 2 Fränk Schleck Team Leopard-Trek sama aika 3 Andy Schleck Team Leopard-Trek sama aika 4 Roman Kreuziger Astana Team + 24 5 Rigoberto Urán Team Sky + 24 6 Chris Anker Sørensen Team Saxo Bank-Sungard + 24 7 Greg Van Avermaet BMC Racing Team + 27 8 Vincenzo Nibali Liquigas- Cannondale + 29 9 Björn Leukemans Vacansoleil-DCM + 39 10 Samuel Sánchez Euskaltel-Euskadi + 39 == Lähteet == == Aiheesta muualla == Luokka:Liège–Bastogne–Liège Luokka:Pyöräilykausi 2011
José Altafini

José João Altafini (s. 24. elokuuta 1938 Piracicaba, São Paulo, Brasilia) on brasilialaissyntyinen uransa päättänyt jalkapalloilija, joka myöhemmin sai myös Italian kansalaisuuden. Altafini voitti Brasilian riveissä maailmanmestaruuden vuonna 1958. Seuratasolta hänet muistetaan parhaiten italialaisesta Milanista. ==Lempinimi== Alfafini tunnetaan Brasiliassa myös lempinimellä Mazzola tai Mazola. Tämä on viittaus italialaispelaaja Valentino Mazzolaan. ==Ura== Altafini oli pelipaikaltaan hyökkääjä. Hänet tunnettiin hyvänä maalintekijänä. Altafini edusti maajoukkuetasolla sekä Brasiliaa että Italiaa. Hän pelasi Brasilian maajoukkueessa vuosina 1957–1958 8 ottelua tehden 4 maalia ja Italian maajoukkueessa vuosina 1961–1962 6 ottelua tehden 5 maalia. Altafini edusti Brasiliaa MM-kilpailuissa vuonna 1958 ja Italiaa vuonna 1962. Altafini edusti Milania vuosina 1958–1965. Hän saavutti seuran riveissä Euroopan cupin voiton ja kaksi Italian-mestaruutta. Altafini voitti Milanin riveissä kerran sekä Euroopan cupin että Serie A:n maalikuninkuuden. Altafini edusti pääsarjatasolla lisäksi Brasiliassa Palmeirasia sekä Italiassa Napolia ja Juventusta. Hän voitti kaksi Italian-mestaruutta Juventuksessa. Altafini teki kaikkiaan 216 maalia Italian Serie A:ssa. Hän on sarjan kaikkien aikojen maalitilaston jaetulla kolmannella sijalla. ==Tiedot== ===Maaottelut=== *1957–1958 8 ottelua (4 maalia) *1961–1962 6 ottelua (5 maalia) ===Seurat=== *1956–1958 Palmeiras *1958–1965 Milan *1965–1972 Napoli *1972–1976 Juventus ===Saavutukset=== *Maailmanmestaruus 1958 *Euroopan cup 1963 *Italian-mestaruus 1959, 1962, 1973, 1975 *Euroopan cupin paras maalintekijä 1963 *Italian Serie A:n paras maalintekijä 1962 *Kaikkien aikojen paras maalintekijä mestarien liigassa. 14 maalia Luokka:Brasilialaiset jalkapalloilijat Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1938 syntyneet Luokka:Elävät henkilöt
Mazzola

Mazzola voi tarkoittaa seuraavia: == Paikkoja == * Mazzola, kaupunki Korsikassa, Ranskassa == Henkilöitä == === Sukunimenä === * Francesco Mazzola, Parmigianino (1503-1540), italialainen manieristinen taidemaalari * Rosario Mazzola (s. 1924), italialainen katolinen piispa * Sandro Mazzola (s. 1942), italialainen jalkapalloilija * Valentino Mazzola (1919-1949), italialainen jalkapalloilija. === Pelaajanimenä === * Mazzola, oik. José Altafini, brasilialais-italialainen jalkapalloilija Luokka:Sukunimet
Sergio Rodríguez

Sergio Rodríguez (s. 12. kesäkuuta 1986 Teneriffa) on espanjalainen koripalloilija, joka edustaa nykyisin Real Madridia. == Ura == Rodríguez pelasi juniorina CB Estudiantesin juniorijoukkueissa. Hän debytoi edustusjoukkueessa kauden 2003–2004 pudotuspelien aikana. Viimeisellä kaudellaan Estudiantesissa Rodríguez teki 10,0 pistettä ja antoi 5,0 syöttöä ottelua kohden. Hän osallistui kauden jälkeen NBA:n varaustilaisuuteen, jossa Phoenix Suns varasi hänet 27. pelaajana. Heti varauksen jälkeen seura myi hänet Portland Trail Blazersille. Rodríguez pelasi Portlandissa kolme ensimmäistä NBA-kauttaan ja teki parhaimmillaan 4,5 pistettä ottelua kohden. Kesäkuussa 2009 Portland vaihtoi hänet Sacramento Kingsin kanssa. Rodríguez edusti seuraa helmikuuhun 2010 asti, jolloin hänet myytiin New York Knicksille. Hän edusti seuraa loppukauden ja teki 7,4 pistettä ottelua kohden. Heinäkuussa 2010 Rodríguez siirtyi Real Madridiin. Vuonna 2015 EM-kultaa Espanjan maajoukkueessa voittanut Rodríguez valittiin turnauksen tähdistöviisikkoon.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_9322.coid_1G5HHn4IJKElOrQ5ytLr01.articleMode_on.html == Lähteet == == Aiheesta muualla == *Euroliigan pelaajaprofiili *NBA:n pelaajaprofiili *ACB:n pelaajaprofiili Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1986 syntyneet Luokka:Elävät henkilöt
Vepsä (sukunimi)

Vepsä on suomenkielinen sukunimi. Nykyisenä nimenä Vepsä on 508 henkilöllä. Nimenä Vepsä on yleinen Etelä ja Laatokan-karjalassa. == Tunnettuja Vepsiä == * Kari Vepsä, laulaja * Ritva Vepsä, näyttelijä == Lähteet == Luokka:Sukunimet
Taapajärvi

Taapajärvi on kylä Kolarin kunnassa. Taapajärvessä on ollut koulu ja kauppa, mutta kummatkin on lakkautettu. Taapajärven kylässä sijaitsee samanniminen järvi nimeltään Taapajärvi, joka muodostuu Välijoen yhdistämästä Ylisestä ja Alisesta Taapajärvestä. == Kirjallisuutta == * Nuottavaara-Pasmajärvi- Ruokojärvi-Taapajärven kylähistoria ja -suunnitelma 1984. Kolarin kansalaisopisto, 1984. == Aiheesta muualla == * Ruokojärvi & Taapajärvi - Kylien Kolari * Kemin ja Tornion vanhan rajan rajapyykit * Taapajärvi, Välijoen silta Luokka:Kolarin kylät
Glamour of the Kill

Glamour of the Kill, tunnetaan myös 'GOTK,' on metalcoreyhtye Yorkista Isosta- Britanniasta. ==Jäsenet== *Davey Richmond- laulu, basso (2007–) *Chris Gomerson- kitara, taustalaulu (2007–) *Mike Kingswood- kitara, taustalaulu (2007–) *Ben Thomson- rummut, taustalaulu (2007–) ==Julkaisut== === Studioalbumit === *The Summoning (2011) *Savages (2013) *Resurrection (2019) === EP:t === *Through the Dark They March (2007) *Glamour of the Kill (2008) *After Hours (2014) === Coverit === *Maiden Heaven: A Tribute to Iron Maiden, 2 Minutes to Midnight (16. heinäkuuta 2008) ==Aiheesta muualla== *Glamour of the Kill MySpace-sivustolla Luokka:Brittiläiset metalcoreyhtyeet
Kolarin kunnankirjasto

Kolarin kunnankirjasto on Kolarissa toimiva yleinen kirjasto. Kirjasto sijaitsee Kolarin kirkonkylällä Kolarin kunnantalon vieressä. Kirjaston vieressä on myös poliisi ja Kela. Kirjastolla on pääkirjaston lisäksi kirjastoauto, joka on yhteinen Kittilän kunnan kanssa. Kolarin kunnankirjasto kuuluu Lapin kirjasto -kirjastokimppaan. Vuonna 2023 Kolarin kunnankirjaston kokoelmiin kuului noin 37 700 nidettä, joista noin 30 300 oli kirjoja. Lainoja tehtiin noin 58 500 ja fyysisiä käyntejä 28 300\. Lainoista noin 17 400 tehtiin kirjastoauton kautta. Toimintakulut olivat noin 312 200 euroa. ==Lähteet== ==Aiheesta muualla== * Kolarin kunnankirjaston verkkosivut * Kirjastohakemisto: Kolarin kunnankirjasto * Luokka:Suomen kunnan- ja kaupunginkirjastot Kirjasto
Korisliiga-kauden 2011–2012 kokoonpanot

== Joukkueiden kokoonpanot == ===Espoon Honka=== Pelaaja Syntynyt Pituus * ei julkaistua päävalmentajasopimusta ===Joensuun Kataja=== Pelaaja Syntynyt Pituus * Jukka Toijala(Päävalmentaja) ===Kauhajoen Karhu=== Pelaaja Syntynyt Pituus * Ari Tammivaara(Päävalmentaja) ===Kouvot=== Pelaaja Syntynyt Pituus * Jyri Lehtonen(Päävalmentaja) ===KTP-Basket=== Pelaaja Syntynyt Pituus * Lars Ekström (Päävalmentaja) ===Lappeenrannan NMKY=== Pelaaja Syntynyt Pituus ei julkaistuja pelaajasopimuksia * Lassi Tuovi (Päävalmentaja) ===Loimaan Korikonkarit=== Pelaaja Syntynyt Pituus * Greg Gibson (Päävalmentaja) ===Namika Lahti=== Pelaaja Syntynyt Pituus * Kimmo Kujansivu (Päävalmentaja) ===Salon Vilpas=== Pelaaja Syntynyt Pituus * Mikko Tupamäki (Päävalmentaja) ===Tampereen Pyrintö=== Pelaaja Syntynyt Pituus ei julkaistuja pelaajasopimuksia * ei julkaistua päävalmentajasopimusta ===Torpan Pojat=== Pelaaja Syntynyt Pituus * ei julkaistua päävalmentajasopimusta ===UU- Korihait=== Pelaaja Syntynyt Pituus * ei julkaistua päävalmentajasopimusta == Lähteet == Luokka:Vuoden 2011 koripallo Luokka:Vuoden 2012 koripallo
Pariah

Pariah on Digital Exremesin kehittämä ensimmäisen persoonan ammuntapeli. Pelin on julkaissut Groove Games vuonna Windowsille ja Xboxille. == Vastaanotto == Peli on saanut arvosanaksi 6,3/10 GameSpotin arvostelussa. == Lähteet == == Aiheesta muualla == * Luokka:Xbox-pelit Luokka:Windows-pelit Luokka:Vuoden 2005 videopelit Luokka:Ensimmäisen persoonan ammuntapelit
Oikeuden palvelija

Oikeuden palvelija (The Lincoln Lawyer) on yhdysvaltalaisen rikoskirjailija Michael Connellyn 16. romaani. Romaani on ensimmäinen, jossa esiintyy puolustusasianajaja Mickey Haller. == Elokuvasovitus == Elokuva romaanista julkaistiin maaliskuussa 2011. Sen pääosassa näyttelevät Matthew McConaughey ja Marisa Tomei. Elokuvan ohjasi Brad Furman ja käsikirjoituksen teki John Romano. Luokka:Yhdysvaltalaiset rikosromaanit Luokka:Vuoden 2007 kirjat
David Jay

David Jay (s. 24. huhtikuuta 1982) on yhdysvaltalainen aseksuaaliaktivisti. Hän on aseksuaaliyhteisö AVENin (Asexual Visibility and Education Network) perustaja sekä yhteisön sivuston webmaster. ==Lähteet== Luokka:Yhdysvaltalaiset kansalaisaktivistit Luokka:Vuonna 1982 syntyneet Luokka:Elävät henkilöt
Itä-Afrikan yhteisö

Itä-Afrikan yhteisö on vapaakauppa-alue, johon kuuluvat Kenia, Tansania, Uganda, Ruanda, Burundi, Etelä-Sudan, Kongon demokraattinen tasavalta ja Somalia. Yhteisö on perustettu alun perin vuonna 1967 ja se kaatui 1977. Se elvytettiin uudelleen vuonna 2000, ja seuraavana vuonna siihen liittyivät alkuperäiset jäsenet Kenia, Uganda ja Tansania. Ruanda ja Burundi ovat tulleet mukaan 2008. Etelä-Sudan puolestaan liittyi yhteisöön vuonna 2016. Yhteisön tavoitteena on käyttää yhteistä rahayksikköä vuoteen 2021 mennessä ja lopulta muodostaa täysi poliittinen liittovaltio. Syyskuussa 2018 yhteisö aloitti tämän prosessin valmistelun. Mukaan on kaavailtu valtioita myös Kongon ja Sudanin suunnilta. Vaikeuksia liiton onnistumiselle on maiden osittain sekava poliittinen tilanne ja erilaiset hallintokulttuurit sekä kielellisten ja kansallisten identiteettien ongelmat. Tammikuussa 2023 Itä-Afrikan yhteisö (EAC) suunnittelee laskevansa liikkeeseen yhtenäisvaluutan seuraavien neljän vuoden aikana. Järjestön ministerineuvoston on päätettävä Itä-Afrikan rahainstituutin sijainnista ja etenemissuunnitelman laatimisesta yhtenäisvaluutan liikkeeseenlaskua varten.. == Puheenjohtajat == Puheenjohtaja Virkakausi Maa Yoweri Museveni 2012–2013 Uhuru Kenyatta 2013–2015 John Magufuli 2015–2017 Yoweri Museveni 2017–2019 Paul Kagame 2019–2021 Uhuru Kenyatta 2021–2022 Évariste Ndayishimiye 2022–2023 Salva Kiir Mayardit 2023–virassa == Pääsihteerit == Pääsihteerit Virkakausi Maa Francis Muthaura 2000–2001 Amanya Mushega 2001–2006 Juma Mwapachu 2006–2011 Richard Sezibera 2011–2016 Libérat Mfumukeko 2016–2021 Peter Mathuki 2021–virassa == Lähteet == *Yle Uutiset, luettu 25.4.2011 === Viitteet === Luokka:Kansainväliset järjestöt Luokka:Afrikan valtiot Luokka:Kansainväliset talousjärjestöt Luokka:Kauppaliitot Luokka:Tulliliitot Luokka:Itä-Afrikka Luokka:Afrikan talous
Ornithology

”Ornithology” on Charlie Parkerin ja Benny Harrisin säveltämä jazzkappale vuodelta 1946. Parker nauhoitti kappaleen Hollywoodissa 28. maaliskuuta 1946. Single palkittiin Grammy Hall of Fame -palkinnolla vuonna 1989. Kappaleen sointukulku perustuu Morgan Lewisin säveltämään vuoden 1940 jazzstandardiin ”How High the Moon”. Nimi ”Ornithology” (suom. ”ornitologia”) on viittaus Parkerin lempinimeen ”Bird” (”lintu”). == Kokoonpano == Parkerin ensimmäisen nauhoituksen kokoonpano maaliskuulta 1946. * Charlie Parker – alttosaksofoni * Miles Davis – trumpetti * Lucky Thompson – tenorisaksofoni * Dodo Marmarosa – piano * Vic McMillan – kontrabasso * Roy Porter – rummut * Arvin Garrison – kitara == Lähteet == == Aiheesta muualla == * * Luokka:Vuoden 1946 kappaleet Luokka:Charlie Parkerin säveltämät kappaleet Luokka:Jazzkappaleet
Barbie Girl

Barbie Girl on purukumipop-tyylilajia edustava kappale tanskalaiselta eurodance-yhtye Aqualta, joka julkaisi sen vuonna 1997 kolmantena singlenään. Kappale löytyy Aquan Aquarium-albumilta ja sen kirjoittivat Claus Norreen ja Søren Nystrøm Rasted nähtyään kitsch-kulttuuria. Kappaleesta tuli maailmanlaajuinen hitti ja se pääsikin useiden listojen kärkeen, erityisesti Isossa-Britanniassa ja Australiassa, joissa se pysyi kärjessä kolme viikkoa. Yhdysvaltain Billboard Hot 100 -listalla se debytoi sijalle 7 ja se on edelleen Aquan paras sijoitus kyseisellä listalla.Aqua - Allmusic.com Viitattu 6.7. 2011. Martina Aitolehti ja Marika Fingerroos ovat esittäneet kappaleesta oman versionsa ”Salarakas oon” albumillaan Salarakkaat. Musiikkivideo ylitti miljardin katsojan rajan YouTubessa helmikuussa 2022. == Formaatit == Iso- Britannia/Yhdysvallat * CD1 # # # # * CD2 # "Barbie Girl" (CD-ROM video) # # # * 12" maxi 1 # # # # * 12" maxi 2 # # # Eurooppa * CD single / kasetti # # * 12" maxi # # Australia ja Kanada * CD maxi # # # # == Julkaisu == Maa Julkaisu Eurooppa kesäkuussa 1997 syyskuussa 1997 === Listasijoitukset === Lista (1997) Paras sijoitus ARIA-singlelista 1 Ö3 Austria Top 40 2 (Flanders) Singles Chart 1 (Wallonia) Singles Chart 1 Canadian Singles Chart 7 Tracklisten 2 Dutch Top 40 1 European Hot 100 1 Suomen virallinen lista 3 SNEP 1 Media Control Charts 1 Irish Singles Chart 1 RIANZ 1 VG-lista 1 Sverigetopplistan 1 Swiss Music Charts 1 UK Singles Chart 1 Billboard Hot 100 7 Billboard Hot Dance Club Play 21 == Lähteet == == Aiheesta muualla == * Aqua's 'Barbie Girl': An Oral History of the Bizarre 1997 Hit - Rolling Stone Luokka:Vuoden 1997 kappaleet Luokka:Aquan kappaleet
Crazy Man Crazy

Crazy Man, Crazy on varhainen rock and roll -kappale, jonka julkaisi ensimmäisenä Bill Haley & His Comets huhtikuussa 1953. Se oli ensimmäinen yhtyeen kotimaan Yhdysvaltojen singlelistoille yltänyt rock and roll -kappale, sijoituksenaan 12. Ernie Englund and His Crazy Men -yhtyeen keväällä 1953 levyttämä versio oli Ruotsissa ensimmäinen kotimaisin voimin tehty rock- kappale. == Lähteet == Luokka:Vuoden 1953 kappaleet Luokka:Yhdysvaltalaiset rockkappaleet
Rockefeller Street

Rockefeller Street on virolaislaulaja Getter Jaanin kappale. Rockefeller Street edusti Viroa Eurovision laulukilpailussa vuonna 2011. Kappale sijoittui 12. toukokuuta 2011 pidetyssä 2. semifinaalissa 9. sijalle ja 14. toukokuuta 2011 järjestetyssä finaalissa 24. sijalle 44 pisteellä. Laulun säveltäjä Sven Lõhmus on kirjoittanut myös aiempia Viron edustuskappaleita. Kappaleet ovat edustaneet Viroa vuonna 2005 ja 2009. ==Listasijoitukset== Lista (2011) Kärki sijoitus Viron TOP 40 4 == Lähteet == Luokka:Vuoden 2011 euroviisuedustuskappaleet Luokka:Viron euroviisuedustuskappaleet
Ketokimalainen

Ketokimalainen (Bombus sylvarum), entiseltä nimeltään metsäkimalainen, on pienikokoinen kimalaislaji, joka lentää erityisesti loppukesän aikaan. Sen pitkä karva on harmaan ja mustan kirjava, ja takaruumiin kärjessä on punertavaa väriä. Kuningatar on pituudeltaan 15–20 millimetriä, työläinen ja koiras 8–15 millimetriä. Ketokimalainen elää niityillä, lehtipuita kasvavilla metsillä, kalliokedoilla ja puutarhoissa. Puutarhassa se käy erityisesti mintun, laventelin ja iisopin kukissa, ja luonnossa peltopähkämöllä ja ahdekaunokilla. Kuningatar perustaa pesänsä maanpinnan tuntumaan, usein myyrän talvipesään. Yhteiskunnat ovat tavallisesti pieniä. Suomessa ketokimalaista esiintyy maan eteläosissa, runsaimmin Lounais-Suomessa. ==Lähteet== == Aiheesta muualla == *Laji.fi: Ketokimalainen (Bombus sylvarum) *ITIS: Bombus sylvarum *UniProt, Taxonomy: Bombus sylvarum *Pherobase: Semiochemicals of Bombus sylvarum Luokka:Kimalaiset
Arvo (täsmennyssivu)

Arvo voi tarkoittaa ainakin seuraavia: *arvo, jonkin asian merkitystä tai arvostusta ilmaiseva ominaisuus *arvo, ihmisen käsitys tavoiteltavasta asiaintilasta, mm. filosofian, psykologian ja yhteiskuntatieteiden käyttämä termi *arvo, talouden käsite *arvo, semiotiikan käsite *arvo, matematiikan käsite *arvo, juridinen käsite *arvo, tietojenkäsittelytieteen käsite *arvo, virkamiesten arvoaste *Arvo, suomalainen miehen etunimi *Arvo, SAK:n julkaisema lehti *Arvo-rakennus, Tampereen yliopiston lääketieteen ja biotieteiden tiedekunnan toimitilat *Arvo 2, Tampereen yliopiston lääketieteen ja biotieteiden tiedekunnan vuonna 2016 valmistunut uudisrakennus *Arvo Sijoitusosuuskunta, Keski- ja Pohjois-Pohjanmaalla toimiva sijoitus- ja kehitysosuuskunta *Arvo, sukunimenä: ** Elisa Arvo (s. 1987), suomalainen maantiepyöräilijä ** Iisakki Arvo (1856–1915), suomalainen maanviljelijä ja valtiopäivämies. ==Katso myös== *Lisäarvo *Markkina-arvo *Raja-arvo *Sotilasarvo *Tasa-arvo
Jättikirvavainokainen

Jättikirvavainokainen (Aphidius ervi) on vainopistiäisten (Braconidae) heimoon kuuluva hyönteislaji. Lajia käytetään kirvojen kuten koisokirvan (Aulacorthum solani), ansarikirvan (Macrosiphum euphorbiae), isoruusukirvan (Macrosiphum rosae) sekä Myzus-suvun kirvojen biologiseen torjuntaan kasvihuoneissa. Jättikirvavainokainen on kirvojen sisäloinen. Jättikirvavainokainen munii munansa kirvan sisään munan jatkaessa kehitystään kirvan sisällä ja lopulta tappaen kirvan. Naaras ehtii loisia elämänsä aikana 300-500 kirvaa. Aikuinen jättikirvavainokainen muistuttaa isokirvavainokaista, mutta on noin kaksi kertaa suurempi kuin se. == Lähteet == == Aiheesta muualla == *Laji.fi: Aphidius ervi *Biotus: Jättikirvavainokainen (Aphidius ervi) *UniProt, Taxonomy: Aphidius ervi *Ichneumonoidea: Aphidius ervi *Aphid control: Aphidius ervi *Pherobase: Semiochemicals of Aphidius ervi Luokka:Vainopistiäiset
Pro Patria (fraasi)

Pro Patria () on latinankielinen sanonta, jolla viitataan isänmaan puolesta kuolemiseen, yleensä sodassa. Se on lyhenne roomalaisen runoilija Horatiuksen (65 eaa.–8 eaa.) säkeestä Dulce et decorum est pro patria mori, joka tarkoittaa suomeksi "Suloinen ja kunniakas on kuolema isänmaan puolesta". Horatius oli puolestaan lainannut sen spartalaiselta elegiarunoilijalta Tyrtaiokselta (600 eaa.), joka oli laatinut alkuperäiset sanat Ateenalaisten lauluun. Sanat Pro Patria esiintyvät usein sankarihaudoilla olevissa muistomerkeissä ja sodassa kuolleille omistetuissa muistotauluissa. Ilmaisu löytyy myös Sallustiuksen (86–34 eaa.) historiateoksesta Catilinan salaliitto (59), missä legaatti Marcus Petreius pitää ennen taistelua kannustavan puheen. Siinä hän kehottaa sotilaita taistelemaan isänmaansa, lastensa, alttareidensa ja kotiliesiensä puolesta. Mukana ovat siten klassiset koti, uskonto ja isänmaa. == Katso myös == *Sodassa kaatuminen == Lähteet == *Reijo Pitkäranta: Suomi-latina-suomi-sanakirja, s. 600. WSOY, Helsinki 2001. === Viitteet === Luokka:Latinankieliset fraasit Luokka:Sotaterminologia
Afromeksikolaiset

Afromeksikolaiset ovat Meksikon tummaihoisia asukkaita, joiden juuret ovat kokonaan tai osittain Saharan eteläpuolisessa Afrikassa. Eri arvioiden mukaan afromeksikolaisia on Meksikossa 474 000–4 miljoonaa. Historiallisesti tärkein afromeksikolaisten asuinalue on ollut entinen orjasatama Veracruz, mutta nykyisin heitä asuu Costa Chican alueella Oaxacan ja Guerreron osavaltioiden rannikoilla. ==Historia== Afromeksikolaiset ovat espanjalaisten Afrikasta maahan tuomien orjien jälkeläisiä. 1600-luvun alussa Meksikossa oli suurempi afrikkalaistaustainen väestö kuin missään muussa Amerikan osassa. Koko siirtomaavallan ajan afrikkalaisia oli maassa enemmän kuin espanjalaisia. Yhteensä maahan tuotiin arviolta 200 000 afrikkalaista orjaa. Vuoden 1810 väestönlaskennan mukaan afromeksikolaiset muodostivat 10 % väestöstä. Meksikoon muodostui myös karanneiden orjien vapaita yhteisöjä, joista tunnetuimman, San Lorenzo de los Negrosin, perusti Gaspar Yanga 1570-luvulla. Meksikon itsenäisyyssodassa mustia palveli kapinallisten puolella Espanjaa vastaan. Yksi heistä oli Vicente Guerrero, josta tuli maan itsenäistyttyä sen toinen presidentti. Meksikon itsenäistyttyä afromeksikolaiset vaikuttivat voimakkaasti maan talouden kehitykseen toimiessaan muun muassa hopeakaivoksilla ja sokeriruokoviljelmillä. ==Nykypäivä== Suurin osa afromeksikolaisista elää köyhyydessä. Esimerkiksi teiden puute haittaa Costa Chican taloudellista kehitystä ja monet ovatkin muuttaneet alueelta pois. Pois muuttaneita erehdytään usein pitämään Kuubasta tai Belizestä tulleina siirtolaisina. Afromeksikolaista kulttuuria on pyritty ylläpitämään muun muassa näyttelyin, elokuvin ja yhteisöjen tapaamisin. Vaikka afromeksikolaiset ovat esimerkiksi televisiossa lähes näkymättömiä, he ovat vaikuttaneet voimakkaasti meksikolaiseen kulttuuriin. Esimerkiksi kuuluisalla meksikolaisella kappaleella La Bamballa on afromeksikolainen tausta. Afromeksikolaisten marginalisointia pidetään kuitenkin suurena ongelmana. ==Lähteet== Luokka:Meksikon etniset ryhmät Luokka:Mustat
Drunken Tai Chi

Drunken Tai Chi () on vuonna 1984 ensi-iltansa saanut hongkongilainen toimintakomedia. Elokuvan on ohjannut Woo-ping Yuen, joka myös käsikirjoitti elokuvan yhdessä Brandy Yuenin kanssa. Pääosassa esiintyi Donnie Yen. ==Juoni== Chin Dao on pilallehemmoteltu suolakauppiaan poika, joka joutuu eräänä yönä paikallisen rikollispomon pojan hyökkäyskohteeksi. Poika yrittää kostaa edellisen päivän nöyryytyksen ja yllättää Daon ja hänen veljensä ampumalla heidät ilotulitteilla. Kaikki ei mene kuitenkaan suunnitelmien mukaan ja lopulta tilanne kääntyy päälaelleen, kun veljekset ryhtyvät tappelemaan vastaan. Dao vie tilanteen kuitenkin liian pitkälle ja aiheuttaa kiusaajalle vahingossa pahoja palovammoja. Tämä saa hänen isänsä suutuksiin, joka käskee erään miehen tappamaan Daon perheen. Mies käy tuhoamassa heidän talon, joka palaa maan tasalle vieden samalla mennessään hänen isänsä ja veljensä. Dao jää orvoksi vaeltelemaan ja tapaa myöhemmin nukketeatterin esittäjän ja hänen vaimonsa, ja päättää muuttaa heidän luokse asumaan. Pariskunta päättää ottaa pojan huostaansa aluksi siivoojaksi. Heille syntyy kuitenkin riita, kun Dao ei ole aikaisemmin tehnyt mitään siivoustöitä. Dao karkaa pariskunnan kotoa ja kohtaa matkalla miehen, joka murhasi hänen perheensä. Dao joutuu tappeluun murhaajan kanssa, joka onnistuu hakkaamaan hänet pahoin. Dao onnistuu kuitenkin pakenemaan ja palaa takaisin pariskunnan luokse, jossa perheen mies opettaa Daolle taijita, jotta hän pärjäisi paremmin murhaajaa vastaan. == Rooleissa == ==Lähteet== Luokka:Hongkongilaiset toimintaelokuvat Luokka:Vuoden 1984 elokuvat Luokka:Toimintakomediat Luokka:Kungfuelokuvat Luokka:Yuen Woo-pingin ohjaamat elokuvat
Jérôme Romain

Jérôme Romain (s. 12. kesäkuuta 1971 Saint-Martin) on dominicalainen entinen kolmiloikkaaja, pituushyppääjä ja pikajuoksija. Hän edusti vuoteen 1999 saakka Dominicaa, kunnes sai Ranskan kansalaisuuden. Romain kuitenkin vaihtoi takaisin Dominican kansalaiseksi vuonna 2008. Romain osallistui MM-kisoihin ensimmäistä kertaa Tokiossa 1991. Hän oli tuolloin kolmiloikan karsinnassa kahdeksastoista eikä päässyt jatkoon ja putosi ensimmäisellä kierroksella myös 100 metrin juoksussa. Romain kilpaili Stuttgartissa 1993 kolmiloikassa ja pituushypyssä. Hän karsiutui pituushypyssä, mutta pääsi kolmiloikassa finaaliin ja oli sen yhdestoista. Romain keskittyi Göteborgin MM-kisoissa 1995 vain yhteen lajiin, kolmiloikkaan. Hän voitti siinä pronssia hypättyään myötätuuleen tuloksen 17,59 metriä. Kyseessä on edelleen Dominican ainoa mitali yleisurheilun MM-kisoista. Romain sai samana vuonna myös hopeaa Pan- Amerikan kisoista. Hän selvisi Atlantan olympialaisissa 1996 finaaliin, mutta ei saanut siinä tulosta hypättyään yhden hylätyn hypyn ja jätettyään loput kaksi vuoroaan väliin. Romain sijoittui kuudenneksi Ateenan MM-kisoissa 1997. Romain sai Ranskan kansalaisuuden maaliskuussa 1999 ja edusti maata saman vuoden MM-kisoissa, joissa hän sijoittui seitsemänneksi. Hän osallistui vielä sisäratojen EM-kisoihin 2002, muttei päässyt jatkoon karsinnasta. Romain on ollut uransa jälkeen jälleen dominicalainen tammikuusta 2008 lähtien. == Ennätykset == Lähde: IAAF * Kolmiloikka: 17,48 m (1995) * Pituushyppy: 790 cm (1993) * 100 m: 10,70 s (1992) == Lähteet == Luokka:Dominicalaiset kolmiloikkaajat Luokka:Ranskalaiset kolmiloikkaajat Luokka:Dominicalaiset pituushyppääjät Luokka:Ranskalaiset pituushyppääjät Luokka:Dominicalaiset pikajuoksijat Luokka:Vuonna 1971 syntyneet Luokka:Elävät henkilöt
Cathy Remperas

Catherine "Cathy" Enojo Remperas (s. 8. lokakuuta 1987 Bohol, Filippiinit) on filippiiniläinen näyttelijä, juontaja, malli ja entinen tositelevisioesiintyjä. Hän kuuluu filippiiniläisen ABS-CBN -kanavan sopimusnäyttelijöihin. Remperas on syntyisin Boholin saarelta ja hän on koulutukseltaan sairaanhoitaja.Cathy Remperas Pinoy Big Brother Double Up Vuonna 2009 hän osallistui Big Brother -tv-formaatin filippiiniläiseen versioon, jolloin hänet lähetettiin kuudeksi päiväksi asukasvaihtoon Suomen Big Brother -taloon. BB:n jälkeen hän on esiintynyt paikallisissa musiikkiohjelmissa ja draamasarjoissa. Vuonna 2010 Remperas nimettiin ehdolle PMPC Star Awards -palkinnon saajaksi uusien naisesiintyjien kategoriassa.Nominees for 24th Star Awards for TV announced MetropolitanManila.com ==Lähteet== ==Aiheesta muualla== Cathy Remperasin tiedot Internet Movie Databasessa Luokka:Filippiiniläiset näyttelijät Luokka:Big Brother Luokka:Vuonna 1987 syntyneet Luokka:Elävät henkilöt
Gusle

Gusle, gusla tai lahuta (, , , , , puol. gęśl) on balkanilainen kielisoitin, jossa on vain yksi kieli. Sitä ei pidä sekoittaa venäläiseen gusliin, jossa on monta kieltä ja joka muistuttaa suomalaista kanteletta. Guslea soitetaan viulun tapaan myös jousella. Termi gusle tarkoittaa kaikissa slaavilaisissa kielissä kielisoitinta. Guslella on monia samankaltaisuuksia bysanttilaisen lyyran kanssa, joka on viulun esimuoto ja jota myös soitetaan jousella. ==Katso myös== *Jousisoitin Luokka:Jousisoittimet Luokka:Albanialaiset soittimet
Natalija Synyšyn

Natalija Ihorivna Synyšyn (s. 3. heinäkuuta 1985 Sosnivtsi, Ukrainan SNT) on ukrainalaissyntyinen naispainija, joka on vuodesta 2014 edustanut Azerbaidžania. Hän on kolminkertainen Euroopan mestari ja kaksinkertainen MM- mitalisti. 55, 58 ja 59 kilogramman painoluokissa paininut Synyšyn on voittanut kahdesti MM-pronssia. EM-kilpailuista hän on voittanut kultaa Vilnasta 2009, Belgradista 2012 ja Riiasta 2016, yhden hopean ja yhden pronssin. Euroopan kisoissa 2015 hän sai pronssia. Pekingin kesäolympialaisissa 2008 hän oli 12:s sarjassa 55 kg. == Lähteet == * Profiili foldeak.com:in painitietokannassa * Profiili FILA:n sivustolla * Nataliya Synyshyn Biography and Olympic Results Sports Reference LLC. == Viitteet == Luokka:Ukrainalaiset naispainijat Luokka:Azerbaidžanilaiset naispainijat Luokka:Vuonna 1985 syntyneet Luokka:Elävät henkilöt
Sonic Advance 2

Sonic Advance 2 on Dimps Corporationin ja Sonic Teamin kehittämä ja Segan julkaisema tasohyppelypeli. Peli julkaistiin vuonna Game Boy Advancelle. Peli kuuluu Sonic the Hedgehog -sarjaan ja on jatkoa Sonic Advance:lle. ==Pelaaminen== Edeltäjäänsä verrattuna Sonic Advance 2 on huomattavasti vauhdikkaampi ja sisältää laajemmat tasot sekä entistä suurempia haasteita. Skeittikaiteillekin on tässä pelissä edeltäjää helpompaa hypätä. Pelissä on seitsemän erilaista aluetta, jokainen niistä sisältää kaksi tasoa ja vastuksen. Pelin loppupäässä tulee Final Zone -niminen taso, jossa lähinnä taistellaan loppuvastusta vastaan. Jos pelaaja saa kerättyä kaikki seitsemän Chaos Emeraldia, avautuu Extra Zone (Extra-alue). Kaikki pelaajat voivat suorittaa erilaisia temppuja lentämällä ilmassa, ja sen myötä pelihahmo ei ainoastaan kierry ilmassa kuin pallo (sen jälkeen kun on hypännyt esimerkiksi trampoliinilta). Joitakin näistä liikkeistä voi käyttää vihollisten päihittämiseen. Toinen uusi ominaisuus tässä pelissä on äänivallin rikkominen. Jos hahmo juoksee tarpeeksi kovaa tietyn ajan pysähtymättä tai hidastelematta, hahmo rikkoo äänivallin ja jättää taakseen kuvajanan itsestään. Äänivallia rikotessa on mahdollista juosta veden päällä ja hyökätä normaali-iskua tehokkaammin. Äänivallin tehokkuutta voi nostaa keräämällä sormuksia. Tietyt esineet, kuten punaiset boostipyörät, voivat nostaa hahmon nopeutta ääntäkin nopeammaksi. Kyseinen juttu osoittaa, että Sonic, Tails, Knuckles, Cream ja Amy voivat juosta ääntäkin nopeammin. Pelin alussa Sonic on ainoa pelattava hahmo, mutta tasoja läpäisemällä ja pomoja päihittämällä Tails, Cream ja Knuckles avautuvat pelattaviksi hahmoiksi. Amy avataan, kun kaikki neljä muuta hahmoa on kerännyt seitsemän Chaos Emeraldia. Toisin kuin edeltäjässä, Amy pystyy tekemään pyörimisiskuja ja pyörimään maata pitkin. Jokaisessa tasossa on seitsemän Special Ringsiä (erikoissormusta). Keräämällä kaikki seitsemän sormusta ja suorittamalla tason loppuun kuolematta kertaakaan pelaaja pääsee Erikoistasoon, jossa pelaaja voi voittaa Chaos Emeraldin keräämällä tarpeeksi sormuksia. Toisin kuin Sonic Advancessa, Emeraldit ei ole jaettu pelaajien mukaan. ==Tarina== Tarina alkaa, kun Sonic näkee Dr. Eggmanin kidnappaamassa nuorta kania ja tämän lemmikkiä Chaota. Sonicin päihitettyä Eggmanin ja tämän panssarivaunun hän pelastaa nuoren kanin ja Chaon, joiden nimet ovat Cream ja Cheese. Sen jälkeen Sonic alkaa etsiä paennutta Eggmania. Myöhemmin Sonic löytää hänet ajamassa Tailsia pois Music Plantista. Sonic kuitenkin pelastaa Tailsin päihittämällä Eggmanin, minkä jälkeen hän jatkaa Eggmanin takaa-ajoa Sky Canyon Zoneen (Taivaskanjonialueeseen), jossa Knuckles yrittää kaapata Sonicin huomatessaan hänet. Sonicin tuhottua Egg Saucer -koneen Knuckles selittää, ettei hän halua enää joutua Eggmanin enää aivopesemäksi. Sonic jahtaa Eggmania viimeiselle alueelle, XX-Zoneen. ==Vastaanotto== Pelillä on Metacritic-kerääjäsivustolla 83/100 pistettä. == Lähteet == == Aiheesta muualla == * Luokka:Game Boy Advance -pelit Luokka:Vuoden 2002 videopelit Luokka:Sonic the Hedgehog -pelit Luokka:Tasohyppelyt
Andri Stadnik

Andri Volodymyrovytš Stadnik (, s. 15. huhtikuuta 1982 Hmelnytskyi, Ukrainan SNT) on ukrainalainen vapaapainija, olympiamitalisti ja Euroopan mestari. Stadnik saavutti sarjan 66 kg olympiahopeaa Pekingistä 2008. Loppuottelussa hän hävisi turkkilaiselle Ramazan Şahinille. MM-tasolta Stadnik on voittanut yhden pronssimitalin. Euroopan mestaruuden hän on voittanut Vilnassa 2009, minkä lisäksi hänellä on yksi EM-pronssi. Stadnik on naimisissa ukrainalaissyntyisen, Azerbaidžania edustavan olympiamitalistin, maailman- ja euroopanmestarin Mariya Stadnikin kanssa. Stadnikin sisko Yana Stadnik edustaa nykyisin Yhdistynyttä kuningaskuntaa ja on saavuttanut EM-hopeamitalin. == Lähteet == * Profiili FILA:n sivustolla * Andriy Stadnik Biography and Olympic Results Sports Reference LLC. * Profiili foldeak.com.in tietokannassa Luokka:Ukrainalaiset vapaapainijat Luokka:Ukrainalaiset olympiamitalistit Luokka:Vuonna 1982 syntyneet Luokka:Elävät henkilöt
Carly Smithson

Carly Smithson (s. 12. syyskuuta 1983 Dublin) on irlantilainen rock-laulaja. Hän sijoittui kuudenneksi American Idolin seitsemännellä tuotantokaudella. Vuonna 2001 Smithson julkaisi ensimmäisen studioalbuminsa nimeltään Ultimate High. Smithson on asunut Yhdysvalloissa 14-vuotiaasta lähtien. Nykyisin Smithson on We Are the Fallen -yhtyeen laulaja. Yhtye julkaisi ensimmäisen albuminsa, Tear the World Down, vuonna 2010. Albumi sijoittui Yhdysvalloissa Billboard 200 -listalla sijalle 33. == Diskografia == *Ultimate High (2001) ;We Are the Fallenin kanssa *Tear the World Down (2010) == Lähteet == == Aiheesta muualla == *Carly Smithson American Idolin sivuilla * Luokka:Irlantilaiset laulajat Luokka:American Idol -kilpailijat Luokka:Vuonna 1983 syntyneet Luokka:Elävät henkilöt
Mart Siimann

Mart Siimann (s. 21. syyskuuta 1946 Kilingi-Nõmme) on virolainen poliitikko, joka toimi Viron pääministerinä vuosina 1997–1999 edustaen Kokoomuspuoluetta. Siimann opiskeli Tarton yliopistossa vuosina 1965–1971, minkä jälkeen hän työskenteli pitkään media-alalla muun muassa Viron television ja radion palveluksessa. Siimann valittiin edustajaksi Riigikoguun, jossa hän toimi vuodet 1995–1997 ja myöhemmin 1999–2003. Poliittisen uransa jälkeen Siimann toimi Viron olympiakomitean puheenjohtajana vuosina 2001–2012. == Lähteet == == Aiheesta muualla == Luokka:Riigikogun jäsenet Luokka:Viron kokoomuspuolueen poliitikot Luokka:Viron pääministerit Luokka:Riigikogun jäsenet Luokka:Viron puolueiden puheenjohtajat Luokka:Virolaiset urheiluvaikuttajat Luokka:Vuonna 1946 syntyneet Luokka:Elävät henkilöt
Comedian Harmonists

thumb|220px|Comedian Harmonists -laulukuoroa kunnioittava muistolaatta yhtyeen perustamispaikalla Berliinin Friedenaussa. Comedian Harmonists oli saksalainen lauluyhtye, joka toimi 1927–1935. Esikuvanaan yhdysvaltalainen The Revelers kuoro levytti stemmalauluja, joissa oli usein humoristisia piirteitä. Kappaleet kuten Wochenend und Sonnenschein ja Veronika, der Lenz ist da keräsivät yhtyeen keikoille yleisöä tungokseen asti. Yhtye kiersi ulkomailla Lontoossa, Pariisissa ja New Yorkissa, sekä esiintyi elokuvissa. Suosion huipulla alkoi nopea hiipuminen uusien vallanpitäjien, natsien, otteen kulttuurista kiristyessä.Comedian harmonists: History viitattu 25.4.2011Yodaslair: European Jazz and Close Harmony Vocal Groups (Jim Lowe) viitattu 25.4.2011 Kansallissosialistien noustua valtaan Saksassa 1933 yhtye joutui asteittain yhä suurempiin vaikeuksiin, koska osa jäsenistä oli juutalaista sukujuurta. Yhtyeen ulkomainen nimi herätti paheksuntaa sensoreissa. Lopulta juutalaisilta kiellettiin ammattimainen esiintyminen estradeilla. Viimeinen esiintymistilaisuus Saksassa oli maaliskuussa 1934. Yhtyeen jäsenet jatkoivat tahoillaan seuraajakokoonpanoissa Meister Sextett ja Comedy Harmonists, mutta suosio ei ollut entisen kaltaista. == Kokoonpano== Comedian Harmonists -yhtyeen menestykseikkämmässä kokoonpanossa olivat seuraavat henkilöt: *Harry Frommermann *Robert Biberti *Ari Leschnikoff *Roman Cycowski *Erwin Bootz *Erich Collin Lisäksi perustajajäseniin kuuluivat Walter Nußbaum ja Theodor Steiner, jotka lähtivät yhtyeestä varhaisessa vaiheessa. Walter Joseph soitti pianoa 1930–1931. == Lähteet == Luokka:Lauluyhtyeet Luokka:Saksalaiset yhtyeet
Mōri Terumoto

Mōri Terumoto (, 22. tammikuuta 1553 – 27. huhtikuuta 1625) oli japanilainen daimio ja Mōri-klaanin johtaja. Hän oli Mōri Takamoton poika ja kuuluisan ruhtinas Mōri Motonarin pojanpoika. Terumoto oli jäsen Toyotomi Hideyoshin nimittämässä viiden vanhemman neuvostossa, jonka tuli hallita valtakuntaa, kunnes vallanperijä Toyotomi Hideyori olisi tarpeeksi vanha. Kun erimielinen neuvosto hajosi kahteen vastakkaiseen leiriin Tokugawa Ieyasun ja Ishida Mitsunarin ympärille, Terumoto valitsi jälkimmäisen. Hän ei kuitenkaan ollut paikalla ratkaisevassa Sekigaharan taistelussa, koska oli tuolloin Osakan linnassa puolustamassa Hideyoria. Taistelu päättyi Ieyasun voittoon, ja Terutomo päätti antautua tälle. Ieyasu antoi Terutomon elää, mutta vähensi Terumoton läänitystä ja jätti tälle vain Nagaton ja Suōn provinssit. Mōri- klaanin johdossa Terumotoa seurasi Mōri Hidenari. ==Lähteet== * Luokka:Daimiot Luokka:Vuonna 1553 syntyneet Luokka:Vuonna 1625 kuolleet
Kuttab

Kuttab (), myös maktab (; kirjoitetaan myös: mekteb, mektep, meqteb, maqtab) on arabiankielinen sana, jolla tarkoitetaan alakoulua. Maktab-kouluissa lapsille opetettiin lukemista, kirjoittamista, kielioppia ja islamin perusasioita, kuten Koraanin kertomuksia, mutta usein myös käytännöllisiä ja teoreettisia aineita. 1900-luvulle saakka maktabit olivat ainoa muslimimaailman koulumuoto, joka oli avoin kaikille.Maktab, Encyclopaedia Britannica, viitattu 29.12.2020 ==Lähteet== Luokka:Peruskoulu Luokka:Islamilaiset käsitteet
Pointe de l’Au

Pointe de l'Au on vuori Chablaisin Alpeilla, Valais'n kantonissa, Sveitsissä. Sen korkeus merenpinnan tasosta on 2 152 metriä. ==Lähteet== Luokka:Valais’n vuoret Luokka:Alppien vuoret
Mossette

Mossette on vuori Chablaisin Alpeilla, Sveitsin ja Ranskan rajalla. Sen korkeus merenpinnan tasosta on 2 277 metriä. ==Lähteet== Luokka:Sveitsin vuoret Luokka:Ranskan vuoret Luokka:Alppien vuoret
Varg Veum

Varg Veum on sarja norjalaisia rikosromaaneja, jotka on kirjoittanut Gunnar Staalesen. Romaanit kertovat Norjan länsirannikolla Bergenin kaupungissa asuvasta yksityisetsivästä Varg Veumista. Kirjoja on käännetty usealla kielelle, muun muassa englanniksi, saksaksi, ruotsiksi ja tanskaksi, ja niitä on sovitettu elokuviksi. __NOTOC__ ==Kirjoja== ===Norjaksi=== *Bukken til havresekken (1977) *Din til døden (1979) *Tornerose sov i hundre år (1980) *Kvinnen i kjøleskapet (1981) *I mørket er alle ulver grå (1983) *Hekseringen (1985) – novellikokoelma *Svarte får (1988) *Falne engler (1989) *Bitre blomster (1991) *Begravde hunder biter ikke (1993) *Skriften på veggen (1995) *De døde har det godt (1996) *Som i et speil (2002) *Ansikt til ansikt (2004) *Dødens drabanter (2006) *Kalde hjerter (2008) *Vi skal arve vinden (2010) *Der hvor roser aldri dør (2012) * Ingen er så trygg i fare (2014) ===Suomennoksia=== * Kuolemaan asti sinun (2005) * Ruususen unta (2006) * Nainen jääkaapissa (2007) ==Elokuvia== Useista romaaneista on tehty elokuvia. Osa elokuvista on saanut Norjassa teatterilevityksen, osa on julkaistu suoraan videolle. Päärooleja sarjassa esittävät Trond Espen Seim (Varg Veum) ja Bjørn Floberg (Jacob Hamre). # Varg Veum: Karvas kuolema (Varg Veum: Bitre blomster) (2007) # Varg Veum: Kuolemaan asti sinun (Varg Veum: Din til døden) (2007) # Varg Veum: Ruususen unta (Varg Veum: Tornerose) (2008) # Varg Veum: Kuolleet enkelit (Varg Veum: Falne engler) (2008) # Varg Veum: Nainen jääkaapissa (Varg Veum: Kvinnan i kjöleskapet) (2008) # Varg Veum: Koira haudattuna (Varg Veum: Begravde hunder) (2008) # Varg Veum: Kirjoitus seinässä (Varg Veum: Skriften på veggen) (2010) # Varg Veum: Mustat lampaat (Varg Veum: Svarte får) (2011) # Varg Veum: Kuoleman saattomiehet (Varg Veum: Dödens Drabanter) (2011) # Varg Veum: Sudet ovat hämärässä yhtä harmaita (Varg Veum: I mørket er alle ulver grå) (2012) # Varg Veum: Kuolleilla on kaikki hyvin (Varg Veum: De døde har det godt) (2012) # Varg Veum: Kylmät sydämet (Varg Veum: Kalde hjerter) (2012) Luokka:Bergen Veum, Varg Veum, Varg Luokka:Seulonnan keskeiset artikkelit Luokka:Elokuvasarjat Luokka:Romaanisarjat
Pilatus (vuori)

pienoiskuva|Hotelli Bellevue ja Pilatuksen toiseksi korkein huippu Esel. Pilatus on vuori Urin Alpeilla, Luzernin lähellä Sveitsissä. Sen korkein huippu, Tomlishorn, on 2 128 metriä merenpinnan tasosta. Läheinen Esel on 2 119 m mpy. == Sijainti == Hallinnollisesti vuori kuuluu Obwaldenin, Nidwaldenin ja Luzernin kantoneille. Vuoren korkein huippu sijaitsee Obwaldenin ja Nidwaldenin rajalla. == Matkailukohde == Pilatuksesta tuli matkailukohde, kun vuorelle rakennettiin ensimmäinen hotelli 1850-luvulla ja rautatie 1880-luvulla. Köysirata tehtiin 1950-luvulla. == Vuorelle kulkeminen == Pilatusvuorelle pääsee ympäri vuoden köysiradalla Kriensistä. Alpnachstadista vuorelle kulkee toukokuulta marraskuulle Pilatus-Bahnen AG:n, maailman jyrkin, hammasratasjuna. Vuorelle pääsee myös kävellen. ==Lähteet== * === Viitteet === ==Aiheesta muualla== *Pilatus Kulmin matkailusivut Luokka:Sveitsin vuoret Luokka:Alppien vuoret Luokka: Luzernin kantoni Luokka: Sveitsin nähtävyydet Luokka: Nidwalden Luokka:Obwaldenin vuoret
Varg Veum – karvas kuolema

Varg Veum – karvas kuolema () on vuonna 2007 ilmestynyt norjalainen jännityselokuva, jonka on ohjannut Ulrik Imtiaz Rolfsen. == Näyttelijät == * Trond Espen Seim on Varg Veum * Kathrine Fagerland on Anna Keilhaug * Bjørn Floberg on Hamre * Endre Hellestveit on Isachsen * Anders Dale on Odin * Øyvind Gran on Trygve * Ove Andreassen on Monrad * Per Jansen on Harald * Trine Wiggen on Vibeke * Håvard Bakke on Bård Luokka:Vuoden 2007 elokuvat Luokka:Norjalaiset elokuvat Luokka:Jännityselokuvat
Wilh. Andsténin Tehdas

Wilh. Andsténin Tehdas Oy oli Helsingin Sörnäisissä vuosina 1842–1918 toiminut kaakelitehdas. Sen johtajina toimivat Gabriel Wilhelm Andstén vuosina 1842–1890, Otto Andstén 1890–1916 ja Curt Andstén 1916–1918. Tehtaalla valmistettiin uunikaakeleita, seinä- ja lattialaattoja, taloustavaroita ja pienoispatsaita. Tehtaan valmistamat jugend-ajan kaakeliuunit olivat suunnittelultaan korkeatasoisia. Gradun esittely Turun yliopisto 15.3.2012. Viitattu 23.4.2013. Tehdas oli 1800-luvulla yksi Suomen suurimpia teollisuuslaitoksia.Hakkarainen & Putkonen 1995, s. 24 Andstén haki vuonna 1841 lupaa tehtaan perustamiseksi nykyisen Hakasalmen huvilan tontille Etu- Töölöön, mutta pyyntö hylättiin, sillä tehtaan pelättiin rumentavan ympäristöä. Tuotantotoiminta alkoi keskittyä enemmän Töölönlahden itäpuolelle Siltasaareen ja Sörnäisiin. Kaakeli- ja fajanssitehdas aloitti toimintansa silloisella Kulmavuoren alueella vuonna 1842. Siitä tuli ensimmäinen suurehko teollisuuslaitos Wilhemsbergin eli Vilhonvuoren huvila-alueella Sörnäisissä.Hakkarainen & Putkonen 1995, s. 12 Vuonna 1843 tehdas valmisti 50 000 kaakelia vuodessa. Se kohosi 1870-luvulla alansa johtavaksi toimijaksi Suomessa. Työntekijöitä oli noin sata. Tehdas, sen voimaanlähteenä toiminut tuulimylly sekä työntekijöiden ja johtajan asunnot sijaitsivat kaikki Hämeentien varrella nykyisen korttelin 288 alueella. Suurin osa korttelia siirtyi myöhemmin osuustukkukauppa OTK:n haltuun.Hackzell, Kaija : Viertotietä itään ja länteen: Helsingin vanhoja kortteleita 3, s. 32, 35. Sanoma Oy, Helsinki 1988. Tehtaassa ei käytetty lainkaan höyryvoimaa. Kun tehdas vuonna 1880 paloi ja rakennettiin uudelleen, siirryttiin tuotannossa käyttämään sähköä.Hakkarainen & Putkonen 1995, s. 62 Tehtaalle rakennettiin vuonna 1912 kapearaiteinen rata osana Sörnäisten satamarataa. Epäsuotuisan suhdannekehityksen ja yrityksen velkaisuuden seurauksena tehtaan toiminta supistui vuodesta 1912 alkaen, kunnes se lopulta jouduttiin myymään. Turun kaakelitehdas Oy hankki Wilh. Andsténin tehtaan omistukseensa vuonna 1918 ja yhdisti sen omistamaansa Tikkurilan kaakelitehtaaseen. Wilh. Andsténin tehtaan toimintaa jatkettiin Tikkurilassa nimellä Wilh. Andsténs Fabriksaktiebolag Dickursby aina vuoteen 1937 asti. == Lähteet == * === Viitteet === == Aiheesta muualla == * Wilh. Andstens Fabriksaktiebolag (porssitieto.fi) Luokka:Entiset suomalaiset teollisuusyritykset Luokka:Sörnäinen Luokka:Keramiikkateollisuus Luokka:Helsingin entiset rakennukset ja rakennelmat Luokka:Helsingin teollisuusrakennukset
Voimistelu kesäolympialaisissa 1952 – naisten joukkuekilpailu

Naisten voimistelun joukkuekilpailun parhaat maat Helsingin olympiakisoissa olivat Neuvostoliitto, Unkari ja Tšekkoslovakia. Joukkueita kilpailuun osallistui kaikkiaan kuusitoista. Joukkueeseen sai maksimissaan kuulua kahdeksan urheilijaa ja joukkueen tulokseen laskettiin mukaan kuuden parhaan urheilijan yhteistulos lisättynä yhteisvoimistelun pisteillä. == Mitalistit == Kultaa: Kultaa: Hopeaa: Hopeaa: Pronssia: Pronssia: Marija Gorohovskaja Nina Bortšarova Galina Minaitševa Galina Urbanovitš Pelageja Danilova Galina Šamrai Medeja Džugeli Jekaterina Kalintšuk 527,03 Margit Korondi Ágnes Keleti Edit Perényi Olga Tass Erzsébet Gulyás Mária Zalai Andrea Bodó Irén Daruházi 520,96 Eva Vehtová Alena Chadimová Jana Rabasová Božena Srncová Hana Bobková Matylda Šínová Věra Vančurová Alena Reichová 503,32 === Joukkuekilpailu === # Joukkue Pist 1 Neuvostoliiton lippu 1923-1955 Neuvostoliitto 527,03 2 520,96 3 503,32 4 501,83 5 495,23 6 494,74 7 Bulgaria 493,77 8 483,72 9 483,06 10 477,80 11 477,34 12 476,35 13 Suomi 473,92 14 473,02 15 467,36 16 457,31 == Lähteet == * Tulokset puolan kielellä Luokka:Voimistelu kesäolympialaisissa 1952